ส่วนที่ 1 บริษัทที่ออกหลักทรัพย์

  -----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

ความเป็นมา

บริษัท จัสมิน อินเตอร์เนชั่นแนล จำกัด (มหาชน) ก่อตั้งเมื่อวันที่ 3 ธันวาคม 2525
โดยกลุ่มที่ปรึกษาคนไทยที่มีประสบการณ์ในด้านวิศวกรรมโทรคมนาคมและการจัดการ
โดยในระยะเริ่มแรก
บริษัทดำเนินธุรกิจในด้านการให้คำปรึกษาทางด้านวิศวกรรมและได้ขยายประเภทของธุรกิจให้กว้างขวางขึ้นเป็นลำดับ
ต่อมาในปี 2537
บริษัทได้แปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทย
โดยมีการระดมทุนในตลาดเงินและตลาดทุนทั้งในประเทศและต่างประเทศเพื่อนำมาขยายธุรกิจของบริษัท
ในปี 2540 ซึ่งเป็นปีที่ประเทศไทยประสบวิกฤตเศรษฐกิจและรัฐบาลได้ประกาศลดค่าเงินบาทลง
ส่งผลให้ภาระหนี้สินของบริษัทที่เป็นเงินตราต่างประเทศเพิ่มขึ้นเท่าตัว
ทำให้บริษัทเกิดปัญหาในการจ่ายชำระหนี้เงินต้นและดอกเบี้ยเพิ่มขึ้นอย่างต่อเนื่อง
เป็นเหตุให้บริษัทต้องยื่นคำร้องขอฟื้นฟูกิจการต่อศาลล้มละลายกลาง
โดยบริษัทได้เสนอแผนฟื้นฟูกิจการให้กับบรรดาเจ้าหนี้และศาลเพื่อพิจารณา ซึ่งเมื่อวันที่ 7 สิงหาคม
2546 ศาลได้มีคำสั่งเห็นชอบด้วยแผนฟื้นฟูกิจการของบริษัท และวันที่ 9 ธันวาคม 2546
บริษัทได้ประกาศเริ่มต้นโครงการชำระหนี้ต่างๆ
ตามแผนฟื้นฟูกิจการและได้ปฏิบัติตามแผนฟื้นฟูกิจการอย่างเคร่งครัดมาโดยตลอด เมื่อวันที่ 14
กันยายน 2549 ศาลล้มละลายกลาง ได้มีคำสั่งให้บริษัทยกเลิกการฟื้นฟูกิจการ
อันมีผลให้คณะกรรมการบริษัทกลับมามีอำนาจจัดการกิจการและทรัพย์สินของบริษัท
และผู้ถือหุ้นทุกรายกลับมามีสิทธิตามกฎหมายต่อไป

บริษัทดำเนินธุรกิจให้บริการติดต่อสื่อสารครบวงจร ทั้งในประเทศ และระหว่างประเทศ
สามารถให้บริการติดต่อสื่อสารได้ในทุกรูปแบบ ไม่ว่าจะเป็นภาคพื้นดิน บนฟ้า หรือใต้น้ำ
โดยลงทุนสร้างโครงข่ายโทรคมนาคมและให้บริการโครงข่าย ด้วยเทคโนโลยีที่ทันสมัย
รองรับการใช้งานสื่อสารข้อมูล และมัลติมีเดียทุกประเภท ทั้งในปัจจุบัน และอนาคต
ครอบคลุมการใช้งานทั่วประเทศ เช่น โครงข่ายอินเตอร์เน็ตความเร็วสูง (Nationwide
Broadband Network) โครงข่ายอินเตอร์เน็ตไร้สายความเร็วสูง Wi fi Hot Spot
โครงข่ายเคเบิ้ลใยแก้วนำแสงใต้น้ำ

นอกจากนี้บริษัทยังดำเนินธุรกิจด้านการจัดหา ออกแบบ
และวางระบบสื่อสารโทรคมนาคมและระบบคอมพิวเตอร์ โดยมีผลงานในโครงการใหญ่ๆ
ระดับประเทศหลายโครงการ ทั้งของภาครัฐและเอกชน

ปัจจุบันบริษัทเล็งเห็นถึงความสำคัญของกระแสโลกเทคโนโลยีสมัยใหม่ โดยเฉพาะโลกของ
Broadband Internet ที่มีพัฒนาการไปอย่างไม่หยุดยั้ง ทั้งด้านเทคโนโลยี Applications
Contents ฯลฯ บริษัทจึงได้พัฒนาสู่การเป็นผู้ให้บริการ Broadband Internet
ซึ่งเป็นธุรกิจที่สามารถทำรายได้และกำไรในอนาคต

บริษัทได้เลือกลงทุนในธุรกิจต่างๆ ที่มีผลิตภัณฑ์ และบริการที่หลากหลาย
ที่เอื้อประโยชน์ต่อกันโดยอาศัยศักยภาพของโครงข่าย บุคลากรที่มีความรู้ความเชี่ยวชาญ
ก่อให้เกิดผลดีต่อผลประกอบการของบริษัท

ณ 31 ธันวาคม 2552 บริษัทมีทุนจดทะเบียนชำระแล้วทั้งสิ้น 4,715,809,289 บาท
ปัจจุบันบริษัทมีนโยบายการดำเนินธุรกิจเป็นบริษัทเพื่อการลงทุน หรือ Holding Company
โดยมีวัตถุประสงค์ในการลงทุนธุรกิจโทรคมนาคมและสารสนเทศ

3.1 การเปลี่ยนแปลงและพัฒนาการที่สำคัญ

ในช่วง 3 ปีที่ผ่านมา (2550-2552) บริษัทมีการเปลี่ยนแปลงและพัฒนาการที่สำคัญในด้านต่างๆ
ดังนี้

  3.1.1 ด้านโครงสร้างการถือหุ้น และการจัดการ

 การได้มาและจำหน่ายไปซึ่งสินทรัพย์ของกลุ่ม JAS

ปี 2550

- วันที่ 27 กุมภาพันธ์ 2550 ที่ประชุมคณะกรรมการบริษัทของ TJP ครั้งที่ 2/2550 มีมติให้ TJP
ซื้อหุ้นสามัญของ JTS จำนวน 60,000,000 หุ้น คิดเป็นสัดส่วนร้อยละ 8.56
ของทุนจดทะเบียนที่ชำระแล้ว ในราคาหุ้นละ 3.00 บาท รวมมูลค่าเงินลงทุนทั้งสิ้นประมาณ 180
ล้านบาท การซื้อหุ้นสามัญดังกล่าวเป็นการซื้อผ่าน ตลท. จากกองทุน Knight Thai Technology
Fund ซึ่งเป็นกองทุนรวมที่บริหารโดย Knight Asia Investment Limited
และเป็นการซื้อขายรายใหญ่ (Big Lot) โดยมีวัตถุประสงค์เพื่อบริหารเงินสดของ TJP
ให้เกิดประโยชน์สูงสุด เนื่องจาก JTS เป็นบริษัทที่มีศักยภาพในการเติบโตสูง ทั้งนี้
ภายหลังการซื้อขาย สัดส่วนการถือหุ้นของ TJP ใน JTS เท่ากับ 60,000,000 หุ้น หรือร้อยละ
8.56

- เมื่อวันที่ 22 สิงหาคม 2550 ที่ประชุมคณะกรรมการบริษัทของ JIOC ครั้งที่ 2/2550 มีมติให้
JIOC ซื้อหุ้น ACT จำนวน 60,182,027 หุ้น จาก ACU และจำนวน 20,060,676 หุ้นจาก JSTC
ในราคาหุ้นละ 0.81 บาท รวมเป็นเงินทั้งสิ้น 64,996,589.43 บาท
การซื้อขายหุ้นดังกล่าวเป็นการจัดโครงสร้างการถือหุ้นภายในกลุ่มบริษัทให้มีความเหมาะสมและสอดคล้องกับนโยบายการดำเนินธุรกิจโดยรวมของบริษัทในกลุ่มจัสมิน
โดย JIOC จะถือหุ้นใน ACT เพิ่มขึ้นจากร้อยละ17.69 เป็นร้อยละ 58.84

  ปี 2551

- วันที่ 31 มกราคม 2551 ที่ประชุมคณะกรรมการบริษัทของ TTTBB มีมติให้ TTTBB
เข้าซื้อหุ้นสามัญเพิ่มทุนของ TTTI จำนวน 989,307 หุ้น ในราคาตามมูลค่าหุ้นละ 10 บาท
รวมมูลค่าเงินลงทุนทั้งสิ้น 9,893,070.- บาท ซึ่งเป็นการใช้สิทธิซื้อหุ้นสามัญเพิ่มทุนตามสิทธิ
โดยสัดส่วนการถือหุ้นของ TTTBB ใน TTTI ก่อนและหลังการซื้อหุ้นสามัญจะเท่ากับร้อยละ 99.93
ของทุนจดทะเบียนของ TTTI

- วันที่ 9 พฤษภาคม 2551 ที่ประชุมคณะกรรมการบริษัท ของ ARS ครั้งที่ 4/2551
มีมติให้เข้าซื้อหุ้นสามัญของ JTS จำนวน 64,027,700 หุ้น คิดเป็นสัดส่วนร้อยละ 9.11
ของทุนจดทะเบียนที่ชำระแล้วจำนวน 702,950,000 หุ้น ในราคาหุ้นละ 1.52 บาทต่อหุ้น
รวมมูลค่าเงินลงทุนทั้งสิ้น 97,322,104 ล้านบาท โดยเป็นการซื้อผ่านตลท. จากกองทุน Knight
Thai Technology Fund ซึ่งเป็นกองทุนรวมที่บริหารโดย Knight Asia Investment
Limited และเป็นการซื้อขายรายใหญ่ (Big Lot) ภายหลังจากธุรกรรมนี้
สัดส่วนการถือหุ้นของกลุ่มบริษัทจัสมินใน JTS เพิ่มขึ้นจากเดิมคือจำนวน 459,997,200 หุ้น
หรือร้อยละ 65.44 เป็น 524,024,900 หุ้น หรือ ร้อยละ 74.55

- ที่ประชุมคณะกรรมการบริษัท ARS ครั้งที่ 5/2551 เมื่อวันที่ 30 พฤษภาคม 2551 ครั้งที่
6/2551 เมื่อวันที่ 6 ตุลาคม 2551 และ ครั้งที่ 9/2551 เมื่อวันที่ 4 ธันวาคม
2551ได้มีมติอนุมัติให้ ARS นำเงินสดส่วนเกินจำนวน ไม่เกิน 200 ล้านบาท 50 ล้านบาท และ 25
ล้านบาท ตามลำดับ รวมทั้งสิ้นไม่เกิน 275 ล้านบาท ไปลงทุนในหุ้นสามัญของ JAS
โดยมีวัตถุประสงค์เพื่อบริหารเงินสดของ ARS ให้เกิดประโยชน์สูงสุด โดยในระหว่างวันที่ 6
มิถุนายน-15 ธันวาคม 2551 ARS ได้ซื้อหุ้นสามัญของ JAS จำนวน 632,248,400 หุ้น
ในราคาเฉลี่ยหุ้นละ 0.43 บาท คิดเป็นมูลค่ารวมทั้งสิ้น 273,539,313.47 บาท

- วันที่ 1 กรกฎาคม 2551 ที่ประชุมคณะกรรมการบริษัทของ PA ครั้งที่ 5/2551 มีมติอนุมัติให้ PA
นำเงินสดไปลงทุนในหุ้นสามัญของ JAS ในวงเงินไม่เกิน 400 ล้านบาท
โดยมีวัตถุประสงค์เพื่อบริหารเงินสดของ PA ให้เกิดประโยชน์สูงสุด โดยในระหว่างวันที่ 7
กรกฎาคม–18 ธันวาคม 2551 ได้ซื้อหุ้นสามัญของ JAS จำนวน 879,270,400 หุ้น
ในราคาเฉลี่ยหุ้นละ 0.39 บาท คิดเป็นมูลค่ารวมทั้งสิ้น 341,649,527.81 บาท

- วันที่ 14 สิงหาคม 2551 PA ซื้อหุ้นสามัญของ TT&T โดยเป็นการซื้อในตลท. มีราคาซื้อเฉลี่ยที่
0.80 บาทต่อหุ้น คิดเป็นเงินลงทุนจำนวน 10,683,089.16 บาท การซื้อครั้งนี้
ทำให้การถือครองหุ้นสามัญ TT&T ของ JAS และบริษัทย่อย เพิ่มขึ้นจากเดิม 967,740,212 หุ้น
หรือ ร้อยละ 29.85 เป็นจำนวน 981,123,412 หุ้น หรือ ร้อยละ 30.26

ปี 2552

- วันที่ 12 มกราคม 2552 ที่ประชุมคณะกรรมการ PA ครั้งที่ 1/2552 มีมติอนุมัติให้ PA
ซื้อหุ้นสามัญของ TT&T ในวงเงินไม่เกิน 230 ล้านบาท การซื้อหุ้นดังกล่าว เป็นการซื้อใน ตลท.
คิดเป็นเงินลงทุนประมาณ 224 ล้านบาท การลงทุนในครั้งนี้ เป็นผลให้การถือครองหุ้นสามัญใน
TT&T ของ JAS และบริษัทย่อย เพิ่มขึ้นจากจำนวน 985,148,012 หุ้น หรือ ร้อยละ 30.38
เป็นจำนวน 1,299,419,312 หุ้น หรือ ร้อยละ 40.08

- วันที่ 4 มิถุนายน 2552 ที่ประชุมคณะกรรมการบริษัท ของ JAS ครั้งที่ 4/2552
มีมติให้ดำเนินการซื้อหุ้นสามัญของ Jasnet จาก บริษัท กสท โทรคมนาคม จำกัด เป็นจำนวน
480,000 หุ้น หรือเท่ากับ ร้อยละ 32 ของทุนจดทะเบียนของ Jasnet ในราคาหุ้นละ 12.09
บาท รวมมูลค่าเงินลงทุนทั้งสิ้น 5,803,200.- บาท เป็นผลให้สัดส่วนการถือหุ้นใน Jasnet ของ
JAS เพิ่มขึ้นจากจำนวน 975,000 หุ้น หรือร้อยละ 65 เป็นจำนวน 1,455,000 หุ้น หรือร้อยละ
97

- วันที่ 9 มิถุนายน 2552 ที่ประชุมคณะกรรมการบริษัท PA ครั้งที่ 6/2552 มีมติอนุมัติให้ PA
ขายหุ้นสามัญของ JAS ที่ PA ถืออยู่ทั้งหมดจำนวน 893,270,400 หุ้น หรือเท่ากับร้อยละ 12.07
ของจำนวนหุ้นทุนชำระแล้วจำนวน 7,399,491,378 หุ้น (หักหุ้นซื้อคืนจำนวน 2,032,127,200
หุ้นแล้ว) ในราคาหุ้นละ 0.40 บาท ให้แก่ ACE Millennium Investments Limited
โดยเป็นการขายแบบทยอยจ่ายเงินและส่งมอบหุ้นให้แก่ผู้ซื้อ เมื่อมีการชำระเงิน
คิดเป็นมูลค่ารวมทั้งสิ้น 357,308,160.- บาท ทั้งนี้
เพื่อปรับโครงสร้างการถือหุ้นให้เป็นไปตามข้อกำหนดของ กลต. และ ตลท.
ซึ่งเงินที่ได้รับจากการขายหุ้นดังกล่าวจะใช้เป็นเงินทุนหมุนเวียนภายในบริษัท

- วันที่ 17 มิถุนายน 2552 ที่ประชุมคณะกรรมการบริษัท ARS ครั้งที่ 3/2552 มีมติอนุมัติให้ ARS
ขายหุ้นสามัญของ JAS ที่ ARS ถืออยู่จำนวน 632,248,400 หุ้น ในราคาหุ้นละ 0.44 บาท ให้แก่
Swan Gold Finance Limited จำนวน 312,248,400 หุ้น และ Simpson Financial
Limited จำนวน 320,000,000 หุ้น
โดยเป็นการขายแบบทยอยจ่ายเงินและส่งมอบหุ้นให้แก่ผู้ซื้อทั้งสองรายเมื่อมีการชำระเงิน
คิดเป็นมูลค่ารวมทั้งสิ้น 278,189,296.- บาท
เพื่อปรับโครงสร้างการถือหุ้นให้เป็นไปตามข้อกำหนดของ กลต. และ ตลท.
ซึ่งเงินที่ได้รับจากการขายหุ้นดังกล่าวจะใช้เป็นเงินทุนหมุนเวียนภายในบริษัท

- วันที่ 3 สิงหาคม 2552 ACU ใช้สิทธิซื้อหุ้นสามัญเพิ่มทุนของ TTTBB ตามสิทธิ จำนวน
809,086,135 หุ้น และในส่วนที่เหลือจากการไม่ใช้สิทธิจองซื้อหุ้นเพิ่มทุนของ TT&T จำนวน
80,908,525 หุ้น ในราคาเสนอขายหุ้นละ 1 บาท รวมเป็นเงินทั้งสิ้น 889,994,660.- บาท
เนื่องจาก TTTBB เป็นบริษัทที่มีศักยภาพในการเติบโตสูง มีความพร้อมทางด้านเทคโนโลยี
และมีฐานลูกค้าที่ดีซึ่งจะช่วยส่งเสริม สนับสนุนธุรกิจที่ ACU ดำเนินการอยู่
เพื่อขยายช่องทางโอกาสทางธุรกิจใหม่ และสร้างรายได้ที่เพิ่มขึ้นให้แก่ ACU
ภายหลังจากการซื้อหุ้นสามัญเพิ่มทุนครั้งนี้ สัดส่วนการถือหุ้นของ ACU ใน TTTBB เพิ่มขึ้นจากเดิม
99,999,410 หุ้น หรือ ร้อยละ 90.91 เป็น 989,994,070 หุ้น หรือร้อยละ 99

- วันที่ 12 พฤศจิกายน 2552 ที่ประชุมคณะกรรมการบริษัทของ JAS ครั้งที่ 6/2552 มีมติอนุมัติให้
JAS ซื้อหุ้นสามัญของ Jasnet จากผู้ถือหุ้นรายย่อย 269 ราย รวมจำนวน 45,000 หุ้น
หรือเท่ากับร้อยละ 3 ของทุนจดทะเบียนของ Jasnet ในราคาหุ้นละ 12.09 บาท
รวมมูลค่าเงินลงทุนทั้งสิ้น 544,050.-บาท เพื่อเป็นการลงทุนใน Jasnet
ซึ่งเป็นบริษัทที่ดำเนินธุรกิจด้านการให้บริการอินเตอร์เน็ตที่มีศักภาพในการเติบโตทางธุรกิจสูง
การซื้อหุ้น Jasnet จากผู้ถือหุ้นรายย่อยในครั้งนี้ ทำให้สัดส่วนการลงทุนใน Jasnet ของ JAS
เพิ่มขึ้นจากเดิมร้อยละ 97 เป็นร้อยละ 100

 โครงการซื้อหุ้นคืนเพื่อบริหารทางการเงิน

ปี 2550

วันที่ 28 กุมภาพันธ์ 2550 ที่ประชุมคณะกรรมการบริษัท ของ JAS ครั้งที่ 2/2550
มีมติอนุมัติโครงการซื้อหุ้นคืนเพื่อบริหารการเงิน จำนวนไม่เกิน 831,990,715 หุ้น
(มูลค่าที่ตราไว้หุ้นละ 1 บาท) หรือคิดเป็นไม่เกินร้อยละ 10 ของหุ้นสามัญที่จำหน่ายได้แล้วทั้งหมด
โดยกำหนดวงเงินซื้อคืนหุ้นสูงสุดไม่เกิน 300,000,000 บาท
บริษัทได้ดำเนินการซื้อคืนหุ้นในตลาดหลักทรัพย์แห่งประเทศไทย ตั้งแต่วันที่ 15 มีนาคม 2550
ถึงวันที่ 14 กันยายน 2550 (6 เดือน) โดยเมื่อวันที่ 14 กันยายน 2550
บริษัทได้แจ้งสิ้นสุดโครงการซื้อหุ้นคืนของบริษัท โดยหุ้นที่ได้ซื้อคืนแล้วมีจำนวนรวมทั้งสิ้น
634,400,000 หุ้น คิดเป็นร้อยละ 7.625 ของหุ้นสามัญที่จำหน่ายได้แล้วทั้งหมด
มีมูลคารวมจำนวน 299,995,635.- บาท

ปี 2552

ที่ประชุมคณะกรรมการบริษัทของ JAS ครั้งที่ 3/2552 เมื่อวันที่ 12 พฤษภาคม 2552 และครั้งที่
4/2552 เมื่อวันที่ 8 มิถุนายน 2552 และที่ประชุมวิสามัญผู้ถือหุ้น ครั้งที่ 1/2552 เมื่อวันที่ 17
มิถุนายน 2552 มีมติอนุมัติโครงการซื้อหุนคืน
เพื่อบริหารการเงินโดยการเสนอซื้อจากผูถือหุนเปนการทั่วไปในวงเงินสูงสุดไม่เกิน 615
ล้านบาท

ทั้งนี้ บริษัทได้ดำเนินการซื้อหุ้นจากผู้ถือหุ้นเป็นการทั่วไป ตั้งแต่วันที่ 3 กรกฎาคม 2552 ถึงวันที่ 13
กรกฎาคม 2552 จำนวน 1,397,727,200 หุน ราคาที่ซื้อต่อหุ้นเท่ากับ 0.44 บาท
มูลคาที่ตราไวหุนละ 0.50 บาท จํานวนหุน ที่ซื้อคืนคิดเป็นไม่เกินร้อยละ 16.79
ของหุนที่จําหนายไดแลวทั้งหมด ณ วันที่ 17 มิถุนายน 2552
ซึ่งเป็นวันที่ที่ประชุมวิสามัญผู้ถือหุ้นครั้งที่ 1/2552 มีมติอนุมัติโครงการซื้อหุนคืนเพื่อบริหารการเงิน
หรือคิดเปนร้อยละ 14.82 ของหุนที่จําหนายไดแลวทั้งหมด ณ วันที่ 13 กรกฏาคม 2552
ซึ่งเป็นวันสุดท้ายของระยะเวลารับซื้อ โดยมีมูลคารวม 614,999,968.- บาท

 การฟื้นฟูกิจการ

วันที่ 26 กรกฎาคม 2550 ศาลล้มละลายกลาง มีคำสั่งยกเลิกการฟื้นฟูกิจการของ JIOC
เนื่องจากพิจารณาแล้วเห็นว่า JIOC
ได้ดำเนินการตามขั้นตอนที่กำหนดไว้ในแผนฟื้นฟูกิจการเป็นผลสำเร็จเรียบร้อย
มีผลให้คณะกรรมการบริษัท JIOC กลับมามีอำนาจจัดการกิจการและทรัพย์สินของ JIOC
และผู้ถือหุ้นทุกรายกลับมามีสิทธิตามกฎหมาย

 การลดทุนจดทะเบียนและทุนชำระแล้วของ JAS

วันที่ 10 กรกฎาคม 2551 ที่ประชุมวิสามัญผู้ถือหุ้น ของ JAS ครั้งที่ 1/2551
มีมติอนุมัติการลดทุนจดทะเบียนของหุ้นสามัญของ JAS จำนวน 15,485,673,420 หุ้น
และหุ้นบุริมสิทธิของ JAS จำนวน 200,000,000 หุ้น รวมทั้งลดทุนชำระแล้วของหุ้นสามัญของ JAS
จำนวน 8,319,917,163 หุ้น โดยการลดมูลค่าที่ตราไว้ (par) หุ้นละ 1 บาท เป็น 0.50 บาท
(จำนวนหุ้นเท่าเดิม) ทำให้หลังการลดมูลค่าที่ตราไว้แล้ว คงเหลือทุนจดทะเบียนเท่ากับ
7,842,836,710 บาท และทุนชำระแล้วเท่ากับ 4,159,958,582.- บาท ส่วนจำนวนหุ้นเท่าเดิม

   การจ่ายเงินปันผลระหว่างกาล

 วันที่ 5 พฤศจิกายน 2551 ที่ประชุมคณะกรรมการบริษัทของ JAS ครั้งที่ 8/2551 มีมติให้จ่ายเงินปันผลระหว่างกาลจากกำไรสะสมที่ยังไม่ได้จัดสรร ณ วันที่ 30 กันยายน 2551 ในอัตราหุ้นละ 0.05 บาท ซึ่งการจ่ายเงินปันผลดังกล่าวจะเป็นเหตุให้ผู้ถือใบสำคัญแสดงสิทธิที่จะซื้อหุ้นสามัญ JAS-W, JAS-W2 และ ESOP เสียสิทธิและผลประโยชน์ใดๆ อันพึงได้ และจะเป็นการจ่ายเงินปันผลเกินกว่าร้อยละ 70 ของกำไรสุทธิหลังหักภาษีเงินได้ของบริษัทฯ ตามรอบระยะเวลาบัญชี เนื่องจากในงวดเก้าเดือน สิ้นสุดวันที่ 30 กันยายน 2551 บริษัทฯ มีผลขาดทุนสุทธิ1,336 ล้านบาท บริษัทฯ จึงแจ้งปรับราคาการใช้สิทธิและอัตราการใช้สิทธิใบสำคัญแสดงสิทธิที่จะซื้อหุ้นสามัญของ JAS-W, JAS-W2 และ ESOP ใหม่ (กรุณาดูรายละเอียดในข้อที่ 7.1 ของหัวข้อที่ 7 เรื่องโครงสร้างเงินทุน)

 การเปลี่ยนแปลงชื่อของบริษัทย่อย

- JCW จดทะเบียนเปลี่ยนแปลงชื่อเป็น “บริษัท ทรี บีบี จำกัด” (3BB) กับกระทรวงพาณิชย์
เมื่อวันที่ 22 กันยายน 2552

- Ji-NET ได้เปลี่ยนชื่อย่อและตราสัญลักษณ์จาก Ji-NET เป็น Jasnet เมื่อมกราคม 2553

3.1.2 การเปลี่ยนแปลงอำนาจในการควบคุมบริษัท

- วันที่ 17 มีนาคม 2551 ที่ประชุมคณะกรรมการบริษัท ของ JAS ครั้งที่ 2/2551
มีมติแต่งตั้งนายพิชญ์ โพธารามิก เป็นกรรมการผู้จัดการ และกรรมการของบริษัทฯ แทนนายทรงฤทธิ์
กุสุมรสนานันท์ โดยมีผลตั้งแต่วันที่ 18 มีนาคม 2551 และ 20 มีนาคม 2551 ตามลำดับ

- วันที่ 18 เมษายน 2551 ที่ประชุมคณะกรรมการบริษัท ของ JAS ครั้งที่ 3/2551
มีมติแต่งตั้งนายพิชญ์ โพธารามิก ให้ดำรงตำแหน่งประธานเจ้าหน้าที่บริหาร เพิ่มอีกหนึ่งตำแหน่ง
โดยมีผลตั้งแต่วันที่ 18 เมษายน 2551

- วันที่ 28 เมษายน 2551 ที่ประชุมสามัญผู้ถือหุ้นประจำปี 2551 ของ JAS
มีมติเลือกตั้งกรรมการบริษัทเพิ่มอีก 1 คน คือนางสาวสายใจ คีตสิน

- วันที่ 16 มิถุนายน 2551 นางสาวสายใจ คีตสิน
ได้รับแต่งตั้งให้ดำรงตำแหน่งผู้ช่วยกรรมการผู้จัดการฝ่ายบัญชี

- วันที่ 17 พฤศจิกายน 2551 ที่ประชุมคณะกรรมการบริษัทของ JAS ครั้งที่ 9/2551
มีมติแต่งตั้งนายปลื้มใจ สินอากร ให้ดำรงตำแหน่งกรรมการบริษัท แทนนางชมนาด หิรัญเมฆาวนิช

3.1.3 การเปลี่ยนแปลงด้านการประกอบธุรกิจ

ปี 2550

ในปี 2550 ธุรกิจหลักของกลุ่ม JAS จำแนกออกได้เป็น 2 กลุ่มหลัก ได้แก่
ธุรกิจด้านการให้บริการโครงข่ายและการให้บริการโทรคมนาคม (Telecom Network
Business) และ ธุรกิจด้านการจัดหา ออกแบบ และวางระบบ (System Integration) ในปีนี้
กลุ่ม JAS ได้นำโครงข่ายด้านสื่อสารโทรคมนาคมที่มีอยู่มาต่อยอดธุรกิจ
เพื่อขยายฐานการดำเนินธุรกิจใหม่ๆ เป็นการเพิ่มรายได้ให้กับกลุ่มบริษัท
ซึ่งบริษัทย่อยที่มีพัฒนาการอย่างมีนัยสำคัญ ได้แก่

- TTTBB ให้บริการวงจรเชื่อมต่อความเร็วสูงแก่ TT&T SS ซึ่งเป็นผู้ให้บริการอินเตอร์เน็ต
(Internet Service Provider) โดยใช้โครงข่ายของ TTTBB ด้วยเทคโนโลยี ADSL
ให้บริการความเร็วในการรับ ส่งข้อมูลตั้งแต่ 256 Kbps ถึง 1 Mbps

- ACU ขยายจุดให้บริการเครือข่ายอินเตอร์เน็ตแบบไร้สายชื่อบริการ “CyberPoint” เพิ่มจากปี
2549 ที่มีอยู่ 200 จุดบริการ เป็น 600 จุดบริการ ตามโรงแรม อพาร์ทเมนท์ ร้านอาหาร
และสถานที่ท่องเที่ยวสำคัญกว่า 500 แห่ง ทั่วประเทศ โดยในแต่ละจุดบริการ
ลูกค้าสามารถใช้อินเตอร์เน็ตแบบไร้สายความเร็วสูงในรัศมี 50 เมตร
และสามารถรองรับลูกค้าในเวลาเดียวกันได้ถึง 100 ราย

- Jasnet ได้เพิ่มบริการโทรศัพท์ผ่านอินเตอร์เน็ต (VOIP) แบบ PC to Phone ภายใต้บริการ
Mouthmun ซึ่งเป็นบริการโทรศัพท์ต่างประเทศผ่านเครือข่ายอินเตอร์เน็ตในราคาประหยัด

ปี 2551

ในปี 2551 กลุ่ม JAS ได้จัดแบ่งธุรกิจใหม่โดยจำแนกออกเป็น 4 กลุ่มหลัก ได้แก่
ธุรกิจให้บริการอินเตอร์เน็ตความเร็วสูง(Broadband Business)
ธุรกิจผู้ให้บริการโครงข่ายโทรคมนาคม (Telecom Network Business)
ธุรกิจให้บริการอินเตอร์เน็ต (Internet Services Business) และธุรกิจอื่นๆ (Other
Businesses) ทั้งนี้ เพื่อให้เกิดประสิทธิภาพสูงสุดในการพัฒนาผลิตภัณฑ์ใหม่ๆ
ให้สอดคล้องกับยุคสมัยที่มีการเปลี่ยนแปลงทางเทคโนโลยีอย่างรวดเร็ว และในปีนี้
ธุรกิจที่มีพัฒนาการและความเปลี่ยนแปลงอย่างมีนัยสำคัญได้แก่ธุรกิจของบริษัทย่อยต่างๆต่อไปนี้

- TTTBB มีการใช้เทคโนโลยี ADSL ผ่านสายโทรศัพท์ในโครงข่ายโทรศัพท์พื้นฐาน
เพื่อให้บริการวงจรเชื่อมต่อความเร็วสูงที่ทำให้สามารถรับ-ส่งข้อมูลได้สูงขึ้นจากเดิม 8 Mbps เป็น
24 Mbps และยังสามารถพัฒนาให้สามารถรับ-ส่งข้อมูลได้ ความเร็วสูงมากขึ้นถึง 100 Mbps
โดยใช้เทคโนโลยี VDSL2 และสูงถึง 1 Gbps โดยใช้เทคโนโลยี FTTH ในอนาคต
ซึ่งเป็นคุณสมบัติที่เหนือกว่าการให้บริการผ่านโครงข่ายโทรศัพท์เคลื่อนที่ หรือโครงข่ายไร้สายอื่นๆ

- TTTBB ซึ่งยังคงให้บริการวงจรเชื่อมต่อความเร็วสูงเป็นบริการหลัก ร่วมกับ TTTI
ซึ่งเป็นบริษัทย่อยของ TTTBB และเป็น ISP
ให้บริการอินเตอร์เน็ตบรอดแบนด์กับผู้ใช้บริการในกรุงเทพมหานครและปริมณฑล
และยังได้เพิ่มช่องทางการขายและบริการโดยการเปิด Shop 2 สาขา คือ เซ็นทรัลพลาซา
แจ้งวัฒนะ และ เซ็นทรัลพลาซา บางนา ตลอดจนเปิด Kiosk ตาม Superstore ต่างๆ เช่น
คาร์ฟูร์ โลตัส เมเจอร์ซีเนเพล็กซ์ และศูนย์ IT อีก 20 สาขา ซึ่งมีส่วนช่วยในการเพิ่มยอดขาย
และประชาสัมพันธ์บริการร่วมกับ TT&T SS ให้เป็นที่รู้จักมากยิ่งขึ้น
สำหรับกิจกรรมทางการตลาดที่สำคัญในปี 2551 ของบริษัท ได้แก่ การออกแคมเปญ 2 Mbps
ทั่วประเทศ ซึ่งเริ่มต้นตั้งแต่ไตรมาสที่ 2 เพื่อกระตุ้นการขายต่อเนื่องจากการปรับความเร็วเพิ่มเป็น
1 Mbps ในปี 2550 และเน้นการเป็นผู้นำด้านความเร็ว ทั้งนี้ มีการโฆษณาอย่างต่อเนื่อง
เพื่อสร้างแบรนด์ให้เป็นที่รู้จักมากขึ้นด้วย นอกจากนี้
บริษัทยังได้เข้าทำสัญญาจัดซื้ออุปกรณ์สำหรับโครงข่ายโทรคมนาคม
เพื่อรองรับลูกค้าทั้งในเขตกรุงเทพมหานคร และต่างจังหวัดที่มีการขยายตัวอย่างต่อเนื่อง

- ACU ผู้ให้บริการเครือข่าย อินเตอร์เนตแบบไร้สาย ภายใต้บริการที่เรียกว่า “CyberPoint”
ได้เพิ่มช่องทางการตลาด โดยมุ่งเน้นกลุ่มลูกค้าคนทำงานและวัยรุ่น
นักศึกษาที่นิยมบริโภคเทคโนโลยีอินเตอร์เน็ตอยู่เป็นประจำ โดยให้บริการภายใต้บริการที่เรียกว่า
“Spider Hotspot” โดยให้บริการตามที่สาธารณะต่างๆ ห้างร้าน Department Store
ร้านอาหาร ปั๊มน้ำมัน ทั้งในกรุงเทพและต่างจังหวัด ทั้งนี้ได้เปิดบริการแล้วกว่า 2,000 แห่ง

- JasTel ได้ยื่นขอใบอนุญาตให้บริการอินเทอร์เน็ต แบบที่หนึ่งเพิ่มเติม โดยได้รับอนุญาตจาก
กทช. เมื่อวันที่ 6 พฤศจิกายน 2551 มีอายุใบอนุญาตประกอบกิจการเป็นระยะเวลา 1 ปี
แบบไม่มีโครงข่ายเป็นของตนเอง
ได้รับอนุญาตให้บริการอินเตอร์เน็ตแก่กลุ่มลูกค้าองค์กรและลูกค้ารายย่อยด้วย
บริการอินเทอร์เน็ตแบบ ADSL (ADSL Modem) บริการอินเทอร์เน็ตแบบสายเช่า (Leased
Line) บริการเสียงผ่านการให้บริการอินเทอร์เน็ต (Voice over Internet Protocol หรือ
Internet telephony) และบริการอื่นๆ ได้แก่ Web Hosting, Domain Name, Mail
Hosting, Dedication Server, Co-Location และ Data Backup Server เป็นต้น

- JTS ทำสัญญาจ้างเหมาติดตั้งอุปกรณ์ Field Device Interfaces กลุ่ม A (ภาคเหนือ)
ตามโครงการติดตั้งระบบศูนย์สั่งการจ่ายไฟระยะที่ 2 (คจฟ.2) ในนามของ The Consortium
of Jasmine Telecom Systems and Siemens กับการไฟฟ้าส่วนภูมิภาค และ ต่อมา
ได้ทำสัญญาจ้างวางระบบเครือข่ายสื่อสาร
โครงการต้นแบบศูนย์ทางไกลเพื่อการศึกษาและพัฒนาชนบทเฉลิมพระเกียรติ ฯ (ระบบไวแมกซ์)
ในนามของ The Consortium of Jasmine Telecom Systems, TT&T Subscriber
Services and Triple T Broadband ให้แก่มหาวิทยาลัยแม่ฟ้าหลวง
ซึ่งถือเป็นโครงการแรกในประเทศไทยที่ให้บริการไวแมกซ์อย่างแท้จริง
จากการอนุมัติงบประมาณและคลื่นความถี่ 2.5 GHz. จาก กทช. นอกจากนี้ ยังได้ทำสัญญาซื้อ-ขาย
และบริการ งานส่งมอบอุปกรณ์ และติดตั้งระบบศูนย์สั่งการจ่ายไฟ ระยะที่ 2 (ระบบสื่อสาร : UHF
Communications Equipment) กับบริษัท อิตาเลียนไทย ดีเวล๊อปเมนต์ จำกัด (มหาชน)
เพื่อดำเนินงานภายใต้สัญญาจ้างเหมาก่อสร้างอาคารศูนย์ควบคุมการจ่ายไฟพร้อมติดตั้งระบบศูนย์สั่งการจ่ายไฟและระบบ
สื่อสารที่ The Consortium of Italian Thai Development Public Company
Limited, PSI AG and Dataradio COR Ltd. ได้ทำสัญญากับการไฟฟ้าส่วนภูมิภาค

ปี 2552

สำหรับปี 2552 กลุ่ม JAS ยังคงแบ่งธุรกิจออกเป็น 4 กลุ่มหลักเช่นเดียวกับในปี 2551
และธุรกิจที่มีพัฒนาการอย่างมีนัยสำคัญได้แก่ธุรกิจของบริษัทย่อยต่างๆ ต่อไปนี้

- TTTBB ก้าวขึ้นสู่ความเป็นผู้นำอันดับต้นๆ ของประเทศ
ในการร่วมให้บริการบรอดแบนด์อินเทอร์เน็ตกับ TTTI และ TT&T SS และได้0สร้างแบรนด์ใหม่
ชื่อ “3BB” (ทรี บรอดแบนด์) มีพื้นที่การให้บริการครอบคลุมทั่วประเทศ ไม่เพียงแต่ต่างจังหวัด
แต่ยังให้บริการทั้งในกรุงเทพ และ ปริมณฑลมากขึ้น โดยมี 3BB shop และ kiosk
ให้บริการลูกค้าจำนวน 280 แห่งทั่วประเทศ ซึ่งส่วนใหญ่อยู่ใน modern trade

สำหรับการพัฒนาผลิตภัณฑ์และบริการ TTTBB ได้ปรับเพิ่มความเร็วในการให้บริการจากเดิม 2
Mbps เป็น 3 Mbps ในเดือนมีนาคม 2552 และในกลางปี 2552 ได้เปิดบริการความเร็วใหม่ 10
Mbps สำหรับลูกค้าที่ต้องการความเร็วสูง นอกจากนั้น
ยังได้เปิดให้บริการคอนเทนต์ดิจิตอลร่วมกับพันธมิตรทางธุรกิจ 3 บริการได้แก่ Movie Buffet
ดูหนังออนไลน์ HDTV (IPTV:Internet Protocol TV) ดูหนังออนไลน์ผ่าน Set Top Box
ด้วยความคมชัดระดับ HD (High definition) สามารถดูหนังย้อนหลัง และ Hot Spot
อินเทอร์เน็ตไร้สาย เพื่อส่งเสริมการใช้งานบรอดแบนด์อินเทอร์เน็ตและเพิ่มรายได้ให้กับบริษัท
สำหรับในไตรมาสที่ 4 TTTBB ได้เพิ่มความเร็วในการให้บริการจาก 3 Mbps เป็น 4 Mbps
เพื่อเป็นการกระตุ้นยอดขาย รักษาฐานลูกค้า ตลอดจนเป็นของขวัญปีใหม่ให้กับผู้ใช้บริการ 3BB
ทั่วประเทศ ซึ่งการเพิ่มความเร็วทั้ง 2 ครั้งในปี 2552 นี้ บริษัทมอบเป็นสิทธิพิเศษให้แก่ลูกค้า
โดยยังคงเรียกเก็บค่าบริการเท่าเดิม

- ACU เพิ่มการให้บริการอินเตอร์เน็ตแบบไร้สายภายใต้บริการที่เรียกว่า “Spider Hotspot”
ตามสถานที่สาธารณะต่างๆ จนกระทั่งปัจจุบันนี้ มีจุดบริการรวมแล้วกว่า 5,000 แห่ง
ทั้งในกรุงเทพมหานครและต่างจังหวัด เช่น ห้างเซ็นทรัลพลาซา ทุกสาขาทั่วประเทศ, SE-ED,
Family Mart, 108 Shop, S&P และ Kitchen Plus
นอกจากการให้บริการอินเตอร์เน็ตแบบไร้สายแล้ว ACU
ยังได้เข้าประมูลงานโครงการแบบเบ็ดเสร็จในกองทัพเรือ และได้รับคัดเลือกให้ดำเนินการใน 2
โครงการคือโครงการปรับปรุงระบบสื่อสารผ่านดาวเทียมในพื้นที่ทัพเรือภาคที่ 3
และโครงการจัดซื้อสถานีควบคุมบังคับบัญชาแบบเคลื่อนที่ (Mobile Command Post) ทั้งนี้
เนื่องจาก ACU มีทีมงานวิศวกรผู้มีประสบการณ์อันยาวนานเกี่ยวกับดาวเทียม

- JasTel ได้รับใบอนุญาตให้บริการอินเทอร์เน็ตเกตเวย์ระหว่างประเทศ
และบริการชุมสายอินเทอร์เน็ตแบบที่สอง (ที่มีโครงข่ายเป็นของตนเอง) เมื่อวันที่ 30 มีนาคม
2552 โดยมีอายุใบอนุญาตประกอบกิจการเป็นระยะเวลา 5 ปี

การดำเนินธุรกิจโทรคมนาคมในปี 2552 มีการแข่งขันในด้านเทคโนโลยี ราคา และบริการมากขึ้น
สำหรับกลุ่มJAS ยังคงมุ่งเน้นในการนำศักยภาพที่เป็นจุดแข็งของกลุ่ม อาทิ
การให้บริการด้านโครงข่ายเคเบิลใต้น้ำ ด้านธุรกิจอินเตอร์เนต ด้านธุรกิจสื่อสารผ่านดาวเทียม
และประสบการณ์และความชำนาญในการออกแบบติดตั้งหรือวางระบบบำรุงรักษาโครงข่ายสื่อสารและระบบโทรคมนาคมมาให้บริการแก่ลูกค้า
และจะนำธุรกิจภายในกลุ่มมาเสริมธุรกิจระหว่างกันให้มีความแข็งแกร่งและมีประสิทธิภาพ
สามารถขยายขอบข่ายการให้บริการให้กว้างขวางและครบวงจรมากยิ่งขึ้นเพื่อเพิ่มขีดความสามารถในการรับลูกค้า
โดยจะนำธุรกิจที่ใช้เทคโนโลยีใหม่ๆ มีความทันสมัยตรงกับความต้องการของลูกค้าที่เน้น
ความสะดวก รวดเร็ว และทันสมัย รวมทั้งความบันเทิงในครัวเรือน อาทิ การให้บริการ Triple
Play (Voice, Video and Internet) การให้บริการอินเตอร์เนตผ่านดาวเทียม
การให้บริการอินเตอร์เนตไร้สาย (WiFi) การเพิ่มธุรกิจที่เป็น Non-access
การหาพันธมิตรที่มีความแข็งแกร่งด้านการให้บริการเนื้อหาเพื่อเสริมธุรกิจของกลุ่มให้มีความหลากหลายและทันสมัยมากขึ้น

3.2 การประกอบธุรกิจ

ภาพรวมการประกอบธุรกิจของบริษัท บริษัทย่อย และบริษัทร่วมสามารถแบ่งออกเป็นธุรกิจหลัก 4
กลุ่ม ดังนี้

1. ธุรกิจให้บริการอินเตอร์เน็ตความเร็วสูง (Broadband Business) ได้แก่

 บริษัท ทริปเปิลที บรอดแบนด์ จำกัด (มหาชน) ให้บริการวงจรเชื่อมต่อความเร็วสูง
สำหรับการให้บริการอินเตอร์เน็ตความเร็วสูง (Broadband Internet)
ให้บริการโครงข่ายดิจิตอล (Digital Data Network หรือ DDN) ให้บริการโทรศัพท์พื้นฐาน
และบริการโทรศัพท์สาธารณะโดยใช้เทคโนโลยี Voice Over Broadband (VoBB)

 บริษัท ทริปเปิลที อินเทอร์เน็ต จำกัด เป็นผู้ให้บริการอินเตอร์เน็ตครบวงจร (Internet
Service Provider) โดยเน้นการให้บริการอินเตอร์เน็ต และแอพพลิเคชั่นต่างๆ
แก่ลูกค้ารายย่อย (Residential) และลูกค้าองค์กร (Corporate)

2. ธุรกิจผู้ให้บริการโครงข่ายโทรคมนาคม (Telecom Network Business) ได้แก่

 บริษัท จัสมิน ซับมารีน เทเลคอมมิวนิเคชั่นส์ จำกัด
ให้บริการวงจรสื่อสัญญาณบนโครงข่ายเคเบิลใยแก้วนำแสงใต้น้ำ (Submarine Optical Fiber
Cable) ในฝั่งทะเลด้านตะวันออก (ทะเลอ่าวไทย)
ดูแลรักษาและซ่อมบำรุงโครงข่ายเคเบิลใยแก้วนำแสงใต้น้ำ และการบริการภาคพื้นทะเล

 บริษัท ไทย ลองดิสแทนส์ เทเลคอมมิวนิเคชั่นส์ จำกัด
ให้บริการการสื่อสารผ่านวงจรสื่อสัญญาณบนโครงข่ายเคเบิลใยแก้วนำแสงใต้น้ำ (Submarine
Optical Fiber Cable) ในปลายฝั่งทะเลด้านตะวันออก (อ่าวไทย) ติดประเทศมาเลเซีย
และด้านตะวันตก (ทะเลอันดามัน) และดูแลรักษาและซ่อมบำรุงโครงข่ายเคเบิลใยแก้วนำแสงใต้น้ำ

3. ธุรกิจให้บริการอินเตอร์เน็ต (Internet Services Business) ได้แก่

 บริษัท อคิวเมนท์ จำกัด ให้บริการการสื่อสารไร้สาย (Wireless Communication
Services) เช่น บริการสื่อสารผ่านดาวเทียมด้วยจานสายอากาศขนาดเล็ก (VSAT)
ให้บริการอินเตอร์เน็ตความเร็วสูงแบบไร้สายผ่านดาวเทียมไอพีสตาร์ (Star Connext)
ให้บริการเครือข่ายอินเตอร์เน็ตความเร็วสูงแบบไร้สาย (WiFi) ในปัจจุบันบริษัท อคิวเมนท์
ได้รับใบอนุญาตประกอบกิจการอินเตอร์เนตประเภทที่ 1 Internet Service Provider (ISP)
และประเภทที่ 2 International Internet Gateway (IIG)
จากคณะกรรมการกิจการโทรคมนาคมแห่งชาติ
ซึ่งสามารถให้บริการเข้าถึงอินเตอร์เนตและบริการที่เกี่ยวเนื่องแก่ผู้ใช้บริการที่เป็นบุคคล องค์กร
หรือหน่วยงานทั้งภาครัฐและเอกชน

 บริษัท จัสมิน อินเตอร์เนต จำกัด ให้บริการด้านอินเตอร์เน็ตในรูปแบบต่างๆ เช่น
การให้บริการอินเตอร์เน็ตรายบุคคล (Individual), บริการอินเตอร์เน็ตสำหรับลูกค้าองค์กร
(Corporate), บริการ Broadband Internet (ADSL), การให้บริการรับฝากข้อมูล (Data
Center), การให้บริการอินเตอร์เน็ตแบบ BranchConnext ด้วยโครงข่าย ADSL และ GPRS
และบริการ Wifi, การให้บริการเสียงโทรศัพท์ผ่านการใช้อินเตอร์เนต (Voice Over
Internet Protocal หรือ VOIP) รวมถึงการให้บริการแลกเปลี่ยนข้อมูลอิเล็คทรอนิคส์
(Electronic Data Interchange-EDI), ให้บริการบัตรโทรศัพท์ระหว่างประเทศ
(International Calling Card) นอกเหนือจากบริการสำคัญๆ ดังกล่าว
บริษัทยังได้เริ่มดำเนินการให้คำปรึกษา ออกแบบ รวมทั้งจัดหา ทางด้าน IP Solution อาทิ
บริการ Online ผ่านระบบ GPRS/EDGE/CDMA, บริการ IP Camera, บริการ Wifi Hot
Spot เป็นต้น

 บริษัท จัสเทล เน็ทเวิร์ค จำกัด (“JasTel”) ให้บริการวงจรเช่า สื่อสัญญาณความเร็วสูง
บริการรับ-ส่งข้อมูลบริการ IP-VPN และ Managed Network Service
ทั้งภายในประเทศและระหว่างประเทศ (IPLC/International Private Leased-Circuit
และ Managed or Total Solution Service)
ผ่านโครงข่ายทางสายเคเบิลใยแก้วและสายทองแดง โดยให้บริการแก่ลูกค้าประเภท
Operator/Service Provider และ Enterprise

4. ธุรกิจอื่นๆ (Other Businesses) ได้แก่

 บริษัท แจ้งวัฒนะ แพลนเนอร์ จำกัด เป็นผู้บริหารแผนฯ ของบริษัท จัสมิน อินเตอร์เนชั่นแนล
จำกัด (มหาชน)

 บริษัท จัสมิน เทเลคอม ซิสเต็มส์ จำกัด (มหาชน)
เป็นผู้ดำเนินธุรกิจด้านสื่อสารโทรคมนาคมและเทคโนโลยีสารสนเทศแบบครบวงจรขนาดใหญ่
(System Integrator) ครอบคลุมกระบวนการออกแบบ การจัดหาอุปกรณ์
การติดตั้งทดสอบแบบเบ็ดเสร็จ (Turnkey)
รวมถึงการให้บริการดำเนินการจัดการด้านระบบสื่อสารโทรคมนาคมแก่ธุรกิจภายนอก
(Outsourcing) ได้แก่ บริษัทเอกชนต่างๆ
ที่เป็นผู้ได้รับใบอนุญาตให้ประกอบกิจการโทรคมนาคมหรือสัญญาสัมปทาน
หรือที่เข้าประมูลโครงการต่างๆ ทั้งภาครัฐและเอกชน
นอกจากนี้ยังเป็นตัวแทนจำหน่ายอุปกรณ์เครื่องมือทดสอบและเครื่องวัด (Test & Measurement
Equipment) ที่เกี่ยวข้องกับระบบโทรคมนาคมจากต่างประเทศ
และเป็นตัวแทนจำหน่ายระบบรักษาความปลอดภัย (Security System) และอุปกรณ์ที่เกี่ยวข้อง
โดยตลาดหลักทรัพย์แห่งประเทศไทย รับหุ้นสามัญของ JTS
เป็นหลักทรัพยย์จดทะเบียนและเริ่มทำการซื้อขายในตลาดหลักทรัพย์แห่งประเทศไทย เมื่อวันที่ 18
กันยายน 2549 โดยจัดอยู่ในกลุ่มเทคโนโลยีสารสนเทศและการสื่อสาร หมวดเทคโนโลยี
ใช้ชื่อในการซื้อขายหลักทรัพย์ว่า “JTS”

 บริษัท จัสมิน อินเตอร์เนชั่นแนล โอเวอร์ซีส์ จำกัด เป็นบริษัทเพื่อการลงทุน หรือ Holding
Company
ในกิจการต่างประเทศ (เมื่อวันที่ 26 กรกฎาคม 2550
ศาลล้มละลายกลางได้มีคำสั่งยกเลิกการฟื้นฟูกิจการของ JIOC)

 บริษัท ศูนย์บริการวิทยาการ อินเตอร์เนต จำกัด เป็นบริษัทเพื่อการลงทุนหรือ Holding
Company โดยร่วมกับ บริษัท กสท โทรคมนาคม จำกัด (มหาชน) ถือหุ้นในบริษัท เคเอสซี
คอมเมอร์เชียล อินเตอร์เนต จำกัด

 บริษัท ทีทีแอนด์ที จำกัด (มหาชน)
ซึ่งเป็นผู้ให้บริการโทรศัพท์พื้นฐานและโทรศัพท์สาธารณะในเขตภูมิภาค

 บริษัท พรีเมียม แอสเซท จำกัด ดำเนินธุรกิจให้เช่าพื้นที่ในอาคารสำนักงาน จัสมิน
อินเตอร์เนชั่นแนล ทาวเวอร์ และให้บริการที่เกี่ยวเนื่อง

 บริษัท สยามเทลเทคคอมพิวเตอร์ จำกัด
ดำเนินธุรกิจเป็นผู้จำหน่ายอุปกรณ์คอมพิวเตอร์และอุปกรณ์เครือข่ายที่เกี่ยวเนื่อง ให้คำปรึกษา
ออกแบบ วางระบบคอมพิวเตอร์และเครือข่ายเทคโนโลยีสารสนเทศ
รวมถึงพัฒนาซอฟต์แวร์ระบบงาน (Application Sofware)
และให้บริการด้านบำรุงรักษาแก่ลูกค้าทั้งภาครัฐและเอกชน

 บริษัท เอเซียส รีเยนแนล เซอร์วิส จำกัด
ให้บริการโทรศัพท์เคลื่อนที่ผ่านดาวเทียมภายใต้โครงการ ACeS (Asia Cellular Satellite)
ในประเทศไทยและภูมิภาคเอเชีย ซึ่งให้บริการทั้งในรูปแบบโทรศัพท์เคลื่อนที่
และโทรศัพท์บ้านผ่านดาวเทียม และเป็นผู้จัดจำหน่ายเครื่องโทรศัพท์ลูกข่าย
เอเซียสสามารถรับส่งสัญญาณ ได้ทุกพื้นที่ ทุกเวลา ไม่ว่าจะเป็นพื้นที่ป่าเขา หรือกลางทะเล
ครอบคลุมพื้นที่ 24 ประเทศในทวีปเอเชีย ให้บริการมีทั้งลักษณะ Post Paid และ Pre Paid
ตัวลูกข่ายขนาดเล็กพกพาสะดวกเป็นระบบดูอัลโหมด (Dual Mode)
ที่ใช้งานได้ทั้งระบบผ่านดาวเทียมและระบบ GSM 900
โดยบริษัทได้ทำการเปิดการใช้บริการข้ามเครือข่าย (Roaming) กับระบบ GSM 900
ในประเทศไทย ซึ่งเป็นการเพิ่มศักยภาพให้บริการกับลูกค้า นอกจากนี้ยังมีบริการ “เอเซียส
คอนแทคซ์” (ACeS Contax) หรือ “โทรศัพท์บ้านผ่านดาวเทียม” สำหรับผู้ใช้บริการ
หรือสถานประกอบการ
ที่อยู่ในพื้นที่ห่างไกลให้สามารถเลือกใช้บริการได้ตามความสะดวกและตามสภาพการณ์ของพื้นที่ที่ใช้งาน

 บริษัท สมาร์ท ไฮเวย์ จำกัด ให้บริการการสื่อสารผ่านวงจรสื่อสารบนโครงข่ายภาคพื้นดิน
(Landline) เพื่อใช้ในการรับส่งข้อมูลความเร็วสูง
รวมทั้งให้บริการติดตั้งและให้เช่าอุปกรณ์ปลายทางแก่ผู้เช่า

 บริษัท เอเซียส (ประเทศไทย) จำกัด เป็นบริษัทเพื่อการลงทุน หรือ Holding Company

 บริษัท ปากเกร็ด แพลนเนอร์ จำกัด เป็นผู้บริหารแผนฯ ของบริษัท จัสมิน อินเตอร์เนชั่นแนล
โอเวอร์ซีส์ จำกัด

 สรุปข้อมูลผลการดำเนินงานของบริษัท

ผลการดำเนินงานของบริษัทปี 2552 บริษัทมีรายได้รวมเท่ากับ 8,588 ล้านบาท
แบ่งเป็นรายได้จากธุรกิจให้บริการอินเตอร์เน็ตความเร็วสูงจำนวน 3,362 ล้านบาท
หรือคิดเป็นร้อยละ 39.15 ของรายได้รวม รายได้จากธุรกิจให้บริการโครงข่ายโทรคมนาคมจำนวน
968 ล้านบาท หรือคิดเป็นร้อยละ 11.27 ของรายได้รวม
รายได้จากธุรกิจผู้ให้บริการอินเตอร์เน็ตจำนวน 1,161 ล้านบาท หรือคิดเป็นร้อยละ 13.52
ของรายได้รวม และธุรกิจอื่นจำนวน 3,097 ล้านบาท หรือคิดเป็นร้อยละ 36.06 ของรายได้รวม
โดยบริษัทมีผลกำไรสุทธิสำหรับปี 2552 เท่ากับ 204 ล้านบาท เพิ่มขึ้นจากปีก่อนจำนวน 1,449
ล้านบาท โดยเป็นกำไรจากการดำเนินงานจำนวน 776 ล้านบาท
ค่าเผื่อการด้อยค่าของเงินลงทุนในบริษัท TT&T จำนวน 516 ล้านบาท
ขาดทุนจากการขายเงินลงทุนในบริษัท TT&T จำนวน 3 ล้านบาท
ค่าเผื่อการด้อยค่าในสินทรัพย์อื่นจำนวน 95 ล้านบาท ค่าเผื่อหนี้สงสัยจะสูญจำนวน 15 ล้านบาท
กำไรจากอัตราแลกเปลี่ยนจำนวน 54 ล้านบาท และส่วนแบ่งกำไรจากเงินลงทุนในบริษัทร่วมจำนวน
3 ล้านบาท

สำหรับผลประกอบการตามงบการเงินรวมสำหรับปี 2552 ของแต่ละสายธุรกิจมีดังต่อไปนี้

1. ธุรกิจให้บริการอินเตอร์เน็ตความเร็วสูง (Broadband Business)
ประกอบธุรกิจการให้บริการโทรศัพท์พื้นฐาน การให้บริการสื่อสารข้อมูล
และการให้บริการอินเตอร์เน็ตและแอพพลิเคชั่นต่างๆ โดยบริษัท มีสัดส่วนรายได้จำนวน 3,362
ล้านบาท หรือคิดเป็นร้อยละ 39.15 ของรายได้รวม
บริษัทมีส่วนแบ่งกำไรจากธุรกิจให้บริการอินเตอร์เนตความเร็วสูงประจำปี 2552 จำนวน 472
ล้านบาท

2. ธุรกิจให้บริการโครงข่ายโทรคมนาคม (Telecom Network Business)
ประกอบธุรกิจการให้บริการโครงข่ายเคเบิ้ลใยแก้วนำแสงใต้น้ำ โดยบริษัทมีสัดส่วนรายได้จำนวน
968 ล้านบาท หรือคิดเป็นร้อยละ 11.27 ของรายได้รวม
บริษัทมีส่วนแบ่งกำไรจากการลงทุนในธุรกิจให้บริการโครงข่ายโทรคมนาคมประจำปี 2552 จำนวน
242 ล้านบาท

3. ธุรกิจให้บริการอินเตอร์เน็ต (Internet Services Business)
ประกอบธุรกิจการให้บริการอินเตอร์เนต ธุรกิจบริการด้านเทคโนโลยีสื่อสารผ่านดาวเทียม
และธุรกิจบริการวงจรเช่าและรับ-ส่งข้อมูลทั้งในและต่างประเทศ โดยบริษัทมีสัดส่วนรายได้จำนวน
1,161 ล้านบาท หรือคิดเป็นร้อยละ 13.52 ของรายได้รวม
บริษัทมีกำไรจากธุรกิจให้บริการอินเตอร์เนตประจำปี 2552 จำนวน 123 ล้านบาท

4. ธุรกิจอื่น ซึ่งส่วนใหญ่ดำเนินการโดยบริษัท มีสัดส่วนรายได้จำนวน 3,097 ล้านบาท
หรือคิดเป็นร้อยละ 36.06 ของรายได้รวม บริษัทมีผลขาดทุนจากธุรกิจอื่นจำนวน 633 ล้านบาท

ในปี 2552 บริษัทมีรายได้รวมเท่ากับ 8,588 ล้านบาท โดยบริษัทมีผลกำไรสุทธิสำหรับปี 2552
เท่ากับ 204 ล้านบาทกำไรเพิ่มขึ้นจากปีก่อนจำนวน 1,449 ล้านบาท
โดยเป็นกำไรจากการดำเนินงานจำนวน 776 ล้านบาท ค่าเผื่อการด้อยค่าของเงินลงทุนในบริษัท
TT&T ของบริษัทและบริษัทย่อย จำนวน 516 ล้านบาท ขาดทุนจากการขายเงินลงทุนในบริษัท TT&T
ของบริษัทย่อยจำนวน 3 ล้านบาท ค่าเผื่อการด้อยค่าในสินทรัพย์อื่นจำนวน 95 ล้านบาท
ค่าเผื่อหนี้สงสัยจะสูญของบริษัทย่อยจำนวน 15 ล้านบาท และกำไรจากอัตราแลกเปลี่ยนจำนวน 54
ล้านบาท

3.3 โครงสร้างรายได้

โครงสร้างรายได้ของบริษัท บริษัทย่อย และบริษัทร่วม เป็นดังนี้

หน่วย : ล้านบาท

[TABLE]

  หมายเหตุ : (1) ในปี 2552 เป็นข้อมูลที่จัดทำขึ้นโดยฝ่ายบริหารของบริษัทนั้นๆ

  บริษัทและบริษัทย่อยไม่มีสัดส่วนการจำหน่ายภายในประเทศต่อการจำหน่ายต่างประเทศ
  ในระหว่างปี 2550 ถึงปี 2552